CELEX: 32021D0711
Language: fi
Date: 2021-04-29 00:00:00
Title: Neuvoston päätös (YUTP) 2021/711, annettu 29 päivänä huhtikuuta 2021, Myanmarin/Burman tilanteen johdosta määrättävistä rajoittavista toimenpiteistä annetun päätöksen 2013/184/YUTP muuttamisesta

30.4.2021   
               
               
                  FI
               
               
                  Euroopan unionin virallinen lehti
               
               
                  L 147/17
               
            
         NEUVOSTON PÄÄTÖS (YUTP) 2021/711,
         annettu 29 päivänä huhtikuuta 2021,
         Myanmarin/Burman tilanteen johdosta määrättävistä rajoittavista toimenpiteistä annetun päätöksen 2013/184/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto antoi 22 päivänä huhtikuuta 2013 päätöksen 2013/184/YUTP (1) Myanmarin/Burman tilanteen johdosta määrättävistä rajoittavista toimenpiteistä.
                  
               
                     (2)
                  
                  
                     Päätöksen 2013/184/YUTP uudelleentarkastelun perusteella rajoittavia toimenpiteitä olisi jatkettava 30 päivään huhtikuuta 2022.
                  
               
                     (3)
                  
                  
                     Kahdesta luetteloon merkitystä henkilöstä on saatu päivitettyjä tietoja.
                  
               
                     (4)
                  
                  
                     Päätös 2013/184/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2013/184/YUTP seuraavasti:
            
                        1)
                     
                     
                        Korvataan 12 artikla seuraavasti:
                        
                           ”12 artikla
                           Tätä päätöstä sovelletaan 30 päivään huhtikuuta 2022. Sitä tarkastellaan jatkuvasti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
                        
                     
                  
                        2)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 29 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös 2013/184/YUTP, annettu 22 päivänä huhtikuuta 2013, Myanmarin/Burman tilanteen johdosta määrättävistä rajoittavista toimenpiteistä (EUVL L 111, 23.4.2013, s. 75).
      
      
         
            LIITE
            Korvataan päätöksen 2013/184/YUTP liitteessä olevan luonnollisia henkilöitä, oikeushenkilöitä, yhteisöjä ja elimiä koskevan luettelon merkinnät 4 ja 10 seuraavasti:
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”4.
                        
                        
                           Aung Aung
                        
                        
                           Sukupuoli: mies
                           Sotilaallinen tunnusnumero: BC 23750
                        
                        
                           Kenraalimajuri Aung Aung on Myanmarin asevoimien (Tatmadaw) lounaisen komentoalueen komentaja ja Myanmarin asevoimien (Tatmadaw) 33. kevyen jalkaväkidivisioonan entinen komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 33. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.
                        
                        
                           25.6.2018
                        
                     
                           10.
                        
                        
                           Khin Hlaing
                        
                        
                           Syntymäaika: 2.5.1968
                           Sukupuoli: mies
                        
                        
                           Kenraalimajuri Khin Hlaing on Myanmarin asevoimien (Tatmadaw) Kolmion komentoalueen (Triangle Region) komentaja. Hän on 99. kevyen jalkaväkidivisioonan entinen komentaja ja hän oli Myanmarin asevoimien (Tatmadaw) koillisen komentoalueen komentaja. Toimiessaan 99. kevyen jalkaväkidivisioonan komentajana hän valvoi Shanin osavaltiossa vuonna 2016 ja alkuvuonna 2017 toteutettuja sotilasoperaatioita. Tässä yhteydessä hän on vastuussa julmuuksista ja vakavista ihmisoikeusloukkauksista, joita 99. kevyt jalkaväkidivisioona kohdisti etnistä vähemmistöä edustaviin kyläläisiin Shanin osavaltiossa vuoden 2016 jälkipuoliskolla. Niihin kuuluvat laittomat teloitukset, mielivaltaiset pidätykset ja kylien tuhoaminen.
                        
                        
                           21.12.2018”